Likumprojekts

**Grozījums likumā “Par skaidras naudas deklarēšanu uz valsts robežas”**

Izdarīt likumā “Par skaidras naudas deklarēšanu uz valsts robežas” (Latvijas Vēstnesis, 2007, 62.nr.; 2013, 194.nr.) šādu grozījumu:

Izteikt 4.pantu šādā redakcijā:

“4.pants. Ārvalstu valūtas pārrēķinam piemērojamais kurss

(1) Deklarējamo skaidro naudu pārrēķina *euro*, piemērojot Eiropas Centrālās bankas katra mēneša priekšpēdējā trešdienā publicēto *euro* atsauces kursu.

(2) Ja konkrētai ārvalstu valūtai nav Eiropas Centrālās bankas publicētā *euro* atsauces kursa, izmanto pasaules finanšu tirgus atzīta finanšu informācijas sniedzēja periodiskajā izdevumā vai tā tīmekļa vietnē publicēto valūtas tirgus kursu attiecībā pret *euro*, kas ir spēkā skaidras naudas ievešanas vai izvešanas dienā.

(3) Šā panta pirmajā daļā noteikto valūtas maiņas kursu piemēro visu nākamo mēnesi, sākot no mēneša pirmās dienas.”

Likums stājas spēkā 2019.gada 1.janvārī.

**689**

Finanšu ministre                                                         D.Reizniece-Ozola